Et turist-hotel i Egypten er blevet angrebet. Tre udenlandske turister skulle være såret - heriblandt en svensker.

Opdateret 21:22: Vi har tidligere skrevet, at en dansk og tysk person skulle være såret efter angrebet, da det blev oplyst fra egyptiske sikkerhedsstyrker. Nye oplysninger fra det egyptiske indenrigsministerium peger på, at der er tale om to østrigere og en svensker. Der hersker stadig en del tvivl om nationaliterne.

Tre turister skulle være såret, efter at bevæbnede mænd har åbnet ild mod en indgang i et hotel for udenlandske turister i den egyptiske by Hurghada. Det bekræfter egyptiske sikkerhedskilder overfor AP.

Tilstanden hos de sårede er der endnu ingen meldinger om, men det står klart, at en svensker er på hospitalet. Det oplyser kilder på hospitalet til Reuters, og Apollo Rejser bekræfter det på firmaets hjemmeside.

Gerningsmændene skulle være ankommet til søs, inden de gik til angreb på indgangen til hotellet.

Ifølge indenrigsministeriet i Egypten er der tale om to gerningsmænd.

Kan ikke bekræftes om dansker er såret

Udenrigsministeriets Borgerservice oplyser, at de har kontakt til den danske ambassade, og at ambassaden er ved at undersøge sagen. Derudover har Borgerservice ingen yderligere informationer lige nu. De kan heller ikke bekræfte, at en dansker skal være såret.

Der har været mange modstridende oplysninger, men i følge ministeriet i Egypten, så er der tale om to tilskadekomne østrigere og en svensker.

Terror mod turister i Egypten 1. marts 2015: To personer bliver dræbt af en bombe i turistbyen Aswan.

To personer bliver dræbt af en bombe i turistbyen Aswan. 13. september 2015: Otte mexicanske turister i ørkenen bliver dræbt af egyptiske styrker, som angreb dem fra luften, fordi de troede, de var terrorister.

Otte mexicanske turister i ørkenen bliver dræbt af egyptiske styrker, som angreb dem fra luften, fordi de troede, de var terrorister. 31. oktober 2015: 224 mennesker mister livet, da et charterfly styrter på Sinaihalvøen efter afgang fra Sharm el-Sheikh. IS siger de står bag angrebet. Det fik siden Udenrigsministeriet til at ændre rejsevejledningen til Sharm el-Sheikh.

224 mennesker mister livet, da et charterfly styrter på Sinaihalvøen efter afgang fra Sharm el-Sheikh. IS siger de står bag angrebet. Det fik siden Udenrigsministeriet til at ændre rejsevejledningen til Sharm el-Sheikh. 7. januar 2016: To gerningsmænd på motorcykel skyder mod turister uden for et hotel i Kairo. Ingen blev dræbt. Kilder: NTB og Ritzau

Ifølge sikkerhedskilderne blev der åbnet ild med automatvåben mod turisthotellets hovedindgang.

- De bevæbnede mænd ankom til hotellet fra havet for at udføre angrebet, siger kilderne.

Egyptiske medier siger, at egyptiske politimænd, som bevogtede hotellet, reagerede hurtigt og åbnede ild og dræbte angriberne.

Ifølge avisen Al-Masry Al-Yaoum viftede de bevæbnede mænd med sorte bannere og råbte "Allahu akbar". Det bekræftes af et øjenvidne som TV 2 har talt med, samt et norsk vidne, som VG har talt med.

Hurghada er et turistmål på den egyptiske rødehavskyst, som også er populært blandt danske turister.

50 danskere er på hotellet

Apollo rejser oplyser, at de har danske turister på det ramte hotel, men at de lige nu er ved at finde ud af, om nogle af deres gæster, skulle være kommet noget til.

- Vi er ved ved at danne os et overblik. Vi er ved at få styr på de danskere der er dernede, og vi arbejder så hurtigt vi kan, siger marketingchef i Apollo Rejser Ulrik Nissen.

Glenn Bisgaard, kommunikationschef hos selskabet, oplyser at der er 50 danskere på hotellet.

Flere danske rejsebureauer har turister i Hurghada. Spies Rejser, Atlantis Rejser, BravoTours, og Star Tour oplyser, at de ikke har danskere på det ramte hotel til DR Nyheder.